《和查少白五十初度七律四则 其一》
清代·王衢

交情自古推平仲，四九年华伯玉知。欲證是非凭益友，敢言天命拟先师。

芝兰得契香能久，松柏有心寿可支。海上于今鸣独鹤，纵无人见亦闻之。

作者简介：王衢，字小泉，清甘肃人。咸丰八年（1858）接替张传敬台湾知县之职。曾任宜兰头围县丞，同其子王毓槐，纠集壮丁数百人，以乡民陈寿等为义首，联庄团练，焚燬贼巢，贼匪悉皆逃窜。因噶玛兰通判董正官剿捕梅洲贼匪，中途遇害，遂由王衢暂行代其职。存诗见于王松《台阳诗话》、查元鼎《草草草堂吟草》及吴幅员《台湾诗钞》。